hu en kk ky ru ru ky ky ru ru ru bg ru ru ru en hbs_cyr ru ky hu ky ru ky tt ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky tt ky ru ky ru ky ru ky ru ky ru ky tt ru ru ky ru ky ru ky lez ky ru ru ky bg ky bg ru ky ky ky ru ky ru ky tt ru ru ky ru ky ru ky ky ru ky ru tt ru
"Фабула", 01.07.11 - 11-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Урматтуу калайык-калкым, эли-журтум, эмне үчүн бир жылдан ашык убакыт өтсө дагы (7-апрелден бери) дагы деле болгон ишти болгондой айта албай, аптыгып, артыбызды карап келебиз. "Ала кушту атынан чакыр" дегендей, болгонду-болгондой айтып кийинки жаш муунга чындыкты чындыктай түз жеткирүү керек. Азыркы саясатчыларыбыз окуялардын ашмалтайын чыгарып келүүдө.
Мына Ош окуясын канчалаган комиссия иликтеп, бардык күнөөнү Убактылуу Өкмөткө, бүтүн кыргызды базарга сатып жибере жаздаган Закиржан Бакиевди кулаткан революцияга, болбосо ошол кездеги Бакиев деген ажыдаардын желдеттери менен кармашкан өкмөткө оодарып келишет.
Элибиздин баары билет, 1986-жылдан биринчи обкомдун секретарлары, жергиликтүү бийликтер өзбек улутундагы калкка, палоосун жеп, пулун алып, аймактагы майлуу орундарды сатып, ошолордун тилинде сүйлөп, ала топусун кийип келишкен. Бат эле байып көзүн май баскан өзбектердин чайхана, дүкөн, контейнер, короолорунда бечара оштук кыргыз иштеп, эркеги кул, аялы күң катары кара жумушка жумшалып келген.
Ошолорду бийлик өкүлдөрү билбептирби? Үсөн Сыдыков өңдүү кайбарлар өз элин чайкоочулук кылып сатып келишкени жалганбы? Андан 1990-жылкы окуя чыкты, жыйырма жылда муун алмашып, кыргыздын эсебинен байыган, өзбектин көзүн май басты. Мына, "Түлкү кутурса, ийинин карап үрөт" болуп, 2010-жылы Автономия алабыз деп чыгышты, өзүбүздүн саткын чоңдорубуз менен табакташ К.Батыров, Салахитдинов дегендер кыргызды кырды, үйлөрүн өрттөдү.
Афгандын чыкчу аскерин Кыргызстанга кийирүү үчүн Америка деген ажыдаар, эчактан бери саясатын жүргүзүп келет, алардын оюна койсо, 180 улуттар жашаган Россияны дагы чачыратуу керек. Өткөн шайлоодо "Ата Мекен" партиясы өтпөй калып, абийирибиз жабылды, болбосо "Ата Мекендин" саясатчы-саякатчылары Ө.Текебаев, Ө.Абдырахманов, К.Байболов, Жээнбеков элибизди эчак бөлүп-жарып Америкага устукандап бермек.
Илгертен эле араб элдеринин ортосуна чагым жасап келген Америка эми Ливия, Сирия ж.б. өлкөлөргө бийлик башындагыларга кийлигишип, араб элдерин өзүлөрүн өздөрүнө устукандатып жатат. Каддафи араб өлкөлөрүнүн ичинде "динарды" кийирип, нефть күчү менен "Евро, долларды" жоготом десе, НАТО, Евросоюз, Обамага жакпай калды, болбосо 50 жыл бийлеген Куба менен Венесуэлага асылып көрүшсүнчү? Иши кылып араб өлкөлөрүн өз колдору менен, өз кандаштарын мууздатып жатат.
Аль-Каида, Бен Ладенди дүйнө элине мокочо көрсөтүш үчүн өз бийлиги, ЦРУ сатып алган сакалчандардын өз колуна жасатып жардырды, болбосо Пентагонго самолет эмес, сагызган кантип жолойт, бул жардыруулар такталды го.
Эми кайра өзүбүзгө кайтып келсек, коңшу "баурларыбыз" эле эмне кылбады, чек арасын бекитип алып, илгери 1932-жылдары ачкачылыкта, жарты нанын тең бөлүп баккан кыргызга, артын салып койду го, казактын азыркы бийлиги.
Адам укугун коргойбуз деген айымдарыбыз ар тараптан акча жеп келип (гранттар), өз элин, жерин сатып, сасыган саясатын чыгарып, президенттен баштап, байтал базардагы кыздарыбыздан өөдө дүңкүлдөтүп, дүйнөгө жар салып мамлекет ишине кийлигишип, Батыштын ыргыткан сөөгүн мүлжүп, НПО, фонддорун депутаттык мандатка жетип, кол тийбестикке жетип, дагы эле калп-чынды койгулап, элбузар, динбузар болуп жүргөндөр бар.
"Курманжан датка" жеке менчик фондун жетектеген Жылдыз Жолдошева деген депутатыбыз бар. Ушул абройлуу инсандын атына жамынып алып, Акаевдин айласын кетирип, Бакиевдин башын айланткан неме эми эли-журтубузду экиге бөлүп ит кылмай болду.
Өз кызыкчылыгы үчүн, кадырлуу Курманжан энебизди көрүнгөн жерге сүйрөп, көтөрүм кылмай болду. Ошто тынч турган жерине Ала-Тоо аянтына алып келип орнотту, эми Көлгө алып барам деп, Чоң-Сары-Ой айыл өкмөтүнөн 15 га жерди алалбай, ар түрдүү амалдарга барып келет.
Азыр ар бир сотых жер айыл адамдарыныкы экенин жакшы түшүнөт, айыл эли, район акими, губернатор туура кылат, жерди бербей, энебиздин айкели Рух ордосунда Чынгыз Айтматов, Касым Тыныстанов өңдүү кыргыз чыгаандары менен турса болбойбу? Орустун матрешкасы эмес да энебиз, мына Ошко дагы 6 метр эстеликтин түбүн түптөп коюшту, Алайда да бар. Энебиздин урпактары деле ойлонушса, канчалык көп эстелик болсо ошончолук баркы кетээрин. Мына, акчага да чаптап алып, эми "бир Курманжан бере турчу" деп калдык. Урпактары Жылдыз менен бир пикирге келе алышпай жүргөнү да элге маалым. Көлдөн ала албаган 15 га жерин "Мен алганда таштак, каралбаган жер эле эми алтынга айланды" - дейт Жылдыз. Жер энебизди эч ким чана албайт, ошол жерибизден (Кумтөр өңдүү) алтын, асыл таштарыбыз чыгып, элибизди багып, өзүңө окшогондордун бардык сасык, акыр-чикирин жашырып жатат, чыдап келет, түтүп келет Жер энебиз.
Кечээ Азиза, Чолпон баш болгондор, "өзбек тилине статус берип, мамлекетибиздин атын өзгөртөбүз", - деп чыгышты.
Оо, айланайын эл-журт, бул кутурган Батыштын грантына башы айланган алты аялды эмне кылабыз? Алар грантка эсиргенинен, көздөрүн май басып, туулуп-өскөн эл-жерине түкүрүп, түркөй динбезер, каапыр, таскак байталдар болушуп, мамлекет, өкмөтүбүздүн ишине кийлигиштирбей, оозун тартып коюуга убакыт жетти, качанкыга чейин алты катындын оозун карайбыз?
1.Жылдыз Жолдошева, пролетардын кызы болуп, абройлуу энебиздин этегине жамынып, абийирден кетип жүрсө;
2.Токтайым Үмөталиева кыргызча Үмөтаалынын эле кызы эле;
3.Чолпон Жакупова кыргыздын Жакыпынын эле кызы;
4.Азиза Абдурасулова кыргыздын Абды Расулунун же пайгамбарынын (арабча) кызы эле болуп калат;
5.Асия Сасыкбаева, Сасыкбайга Асыя төрөлгөн кыз.
6.Төлөйкан Исмаилова кадимки Ысмайылдын кызы, анан эле келип алтоо тең кыргызга тамгаларын буруп, "Ы" тамгасын жоготуп "И" тамгага көчүп, ата аттарын бузуп алгандар.
Айланайын эл-журтум, баарыбыз чогулуп, Алладан, Жараткандан сурап, алтооно орустун "Ы"сын кошуп, "беженцы" деп, өлкөбүздөн бата берип узатып койбойлубу. Бул алтоонон Ала-Тообуз кемибейт, 90дон ашык асыл азаматтарыбыздан, 500дөн ашык түштүк калкыбыздан ажырап деле, күйгөнүбүздөн күн көрүп келебиз.
Бул алтоо кыргызымды оңдобой эле мите курт болуп, оңколоткону турат оюна койсок. "Обу жок орсок уй саат" - дейт, кеч болуп кете электе, же бул алтоо дагы бир айла ойлоп таба электе ойлонолукчу, калкым, бир боорлорум! Алтоону арабыздан айдап садака чаппасак, булардын ордун басып Ошурахунова өңдүү ойрондор омуроолоп келет, ошолор оозун басат эле, болбосо эл-журтту, улуу-кичүүнү бүтүрүп Отунбаеваны омуроолоп киришти.
Жакында өлкөбүздө президенттик шайлоо башталып, дагы эли-журтубуздун башына чоң түйшүк түшүп, эми таза түштүгүбүз район-районго бөлүнгөнү турат, анткени ар райондон, ар партиядан арбын талапкерлер ат салышып, арам акчасын чачкан турат, каалайсыңбы-каалабайсыңбы бардыгыбыз аралашабыз.
Баягы эле элибизди алдап, мен силерди жыргатам деген элде караандар, эки сапар алданып, арам акчаларына алданып, сатылган элим эми түшүнсө аңдаар, болбосо өз колубуз менен өзүбүздү караңгы орго салаарыбызды түшүнсөк. Закиржандын ана башчылары А.Келдибеков, Сулайманов, Султанов, Мадумаров К.Осмонов, К.Ташиев өңдүү өз элине жакшылык санабаган, сасык саякатчылар бийликке келсе талпагыбыз ташка жайылаарын бөркүңдөй көр, кыргыз калкым, баарын салмактап, өзүңө кайыл болсоң да балдарыңдын келечегине карап иш кыл, акчасын ал да өзүңдүн жүрөгүңдө, кыргыз элимди алдыга сүрөп, аман алып калаар азаматка добушуңду бер, таза шайла, балдарыңа да айт!
"Президенттик резиденцияны Ошко көчүрөм", болбосо "желек, герб, гимн кыргызымды өстүрбөй жатат" - деген "популист", "сасык саясатчы" депутаттарыбыз чыгып, президенттен, элден ачык жообун угушту.
Баягы совет элинин "Ата Мекен коркунучта!" - деген ураандын алдында иш кылып, жашообузга убакыт келди, болбосо чачырайбыз.
Былтыр 7-8-апрелде бүтүн кыргыз кан жутуп, аза күтүп жатсак Адахан Мадумаровдун айтканы бар:
- Эмне эле кошок, ый, аза музыкасы, күүсү, эки күн бою күнү-түнү, эмне кыргыздын баары кырылып калыптырбы, - деп. Бул сөзүн эч тана албайт, бир айылдан бир жигит кайтыш болсо, кабыргаң сөгүлөт, бул сөзү Адахандын айбандыгы, "Мекен шейиттери" бетин жулуп, өпкөсүн үзүп койсо аз болмок, мына эми президент болом деп, эл кыдырып жүрөт.
"Сандар тактыкты талап кылат" деп, болгон фактыга таянсак, Бишкек тегерегиндеги жаңы конуштарда дээрлик көбү түштүк аймактан болсо, 7-апрелде Нарындан 26, Көлдөн 12, Кеминден 11, Таластан 10дон ашык, Чүйдөн 20дан ашык бала шейит кетип, Жалал-Абаддан 3, Ош менен Баткенден 2ден бала курман болуп, ал эми шейит кетти деп, Ата-Бейитке коюлган оштук жигит Иркустк шаарында аман-эсен маршрутка айдап жүргөнүн кандай түшүнөбүз? Бул далилдер элди бөлгөндүк эмес, тактыкты талап кылат.
Сөз соңунда дагы бир жолу "Ата Мекен коркунучта!" демекмин, эли-журтум, кыргыз калкым, аңдап иш кылалы деп, "айылдык аңкообай"
кыргыз тилиндеги гезит "Форум"
email • архив • редакция
- Карамушкина "Финляндияда кыргыз калпагын белекке берип жатып, "муну мончодо кийсе болот" - деди...
Айтматовдун наамына каршылар - кыргызга каршылар
"Кечирим" деген улуу нерсе, бирок…"
ПАРЛАМЕНТ ЧАРЧАДЫ… КЫРГЫЗБЫЗ ДЕП
Жогорку Кеңештин ишмердүүлүгүнө кандай баа бересиз?
35 миң доллар болсо, биздин
кыздардын баасы 750 эле сом…"
КРнын эмгек сиңирген артисти:
Гүлсарат - болгон ат
КӨРАЛБАСТЫК халатты эмес, ишти булгайт
"ГАВАИНИН" САБАКТАРЫ... ӨРАЛБАСТЫК халатты эмес, ишти булгайт